ישנן הרבה ערים אפשריות להשקעות נדלן באנגליה. לונדון היא כמובן העיר הברורה מאליה, אך חשוב לדעת כי מחירי הנכסים בלונדון גבוהים מאוד. לכן, הרבה משקיעים מסתכלים דווקא על ערים אחרות. אלו הערים שכדאי לתת עליהן את הדעת:
• לונדון - כאמור, עיר הבירה והעיר הגדולה והמתויירת ביותר. בעיר יש ביקוש גבוה מאוד לדיור לטווח קצר או ארוך. חשוב לציין כי המחירים בלונדון הם הגבוהים ביותר במדינה, וכי התשואה על שכירות נמוכה יחסית (כ-2.8%).
• ברמינגהם - במרחק של שעתיים נסיעה מלונדון ישנה ברמינגהם, עיר גדולה שנהנית מפרויקטים רבים של התחדשות והתפתחות, מה שמוסיף לה ערך רב. העיר נהנית מצמיחה משמעותית בערך, שלפי כל התחזיות צפוי רק לעלות. מחיר נכס ממוצע בעיר עומד על כ-200 אלף ליש"ט.
• ניוקסל - ניוקסל נהנית ממחירים נמוכים ותשואות גבוהות, מה שהופך אותה ליעד השקעה אטרקטיבי וחכם מאוד. היא ממוקמת במקום ה-6 בדירוג התשואות הגבוהות ביותר, שעומדות בממוצע על 8%, בעיקר תודות לאוכלוסיית הסטודנטים התוססת. המחיר הממוצע לנכס עומד על כ-180 אלף ליש"ט.
• מנצ'סטר – העיר מנצ'סטר היא מיעדי ההשקעה המובילים, בין היתר כי נבחרה למקום הטוב ביותר לחיות בו בבריטניה. במנצ'סטר תמצאו הזדמנויות נדלניות נהדרות וביקוש גבוה, והיא מדורגת במקום הרביעי בדירוג התשואה על שכירות, שעומדת על 8.4% בממוצע.